**Dinmukhammed Qanatuly Qudajbergen** (fødd 24. mai 1994 i Aktobe i Kasakhstan), kjend under artistnamnet **Dimasj Qudajbergen** (kasakhisk kyrillisk: Димаш Құдайберген), er ein kasakhstansk songar, som blei kjend etter at han vann Slavianski bazaar i Vitsiebsk i 2015. I 2017 kom Qudajbergen på andreplass i Hunan TV sin fyrste sesong av songtevlinga *Singer*. Same år blei han tildelt prisen «beste internasjonale artist» under Top Chinese Music Awards.

Biografi
--------

Foreldra til Qudajbergen, Qanat Ajtbajev og Svetlana Ajtbajeva, er båe utnemnde til æra artistar i Kasakhstan. Qudajbergen byrja å syngje i femårsalderen. I 2010 vann han fyrstepremien i den internasjonale festivalen Zvonkie golosa Bajkonura og i 2012 vann han Grand Prix i Zjas qanat, i tillegg til ein pris i Oriental bazar. I 2013 vant han *Making Asia*, ein internasjonal festival for unge utøvarar.

Etter framføringane av dei to melodiane «Opjat metel» og «SOS d'un terrien en détresse» på Slavianski bazaar i 2015 vann Qudajbergen Grand Prix med ein samla poengsum på 175 av 180 moglege. Seinare same år blei han den første kasakhstanske representanten i ABU TV Song Festival, der han framførte songen «Daididau».

### *Singer* på Hunan TV

Frå 21. januar til 15. april 2017 deltok Qudajbergen i *Singer* (tidlegare *I am Singer*), ei kinesisk tevling for profesjonelle songarar. 
Fyrste tevlingsdag song han «SOS d'un terrien en détresse» og blei umiddelbart omtalt som ein verdssensasjon på grunn av sin stemme og falsett. 
«SOS d'un terrien en détresse» blir rekna som ein av dei fem mest krevende franske songane i verda. Seinare i tevlinga gjorde han det som blei omtalt som ei eksepsjonell framføring av Vitas sin song «Opera №2». *Singer* blei avslutt med ein finale 15. april der Qudajbergen kom på andreplass.

Som følgje av sine framføringar i *Singer* vann Qudajbergen prisen «beste internasjonale artist» i Top Chinese Music Awards, som er den viktigste musikkprisutdelinga i Kina, i mars 2017.

Prisar
------

| År | Begivenhet | Pris |
| --- | --- | --- |
| 2017 | Top Chinese Music Awards | Beste internasjonale artist |
| 2017 | Chinese Top Ten Music Awards | Mest populære asiatiske songar |
| 2015 | Slavianski bazaar i Vitsiebsk | Grand Prix-vinnar |
|

Kjelder
-------

1. 1 2 3  Caravan.kz 1. februar 2017. Жизнь самого популярного казахстанского певца Димаша Кудайбергенова на фото и видео. Besøkt 15. februar 2017. (ru)
2. ↑  Slavianski Bazaar. History 2015 Arkivert 2. januar 2018 på Wayback Machine.. Besøkt 15. februar 2017. (en)
3. ↑  Asia-Pacific Broadcasting Union. ABU TV Song Festival 2015 Arkivert 16. mars 2015 på Wayback Machine.. Besøkt 15. februar 2017. (en)
4. ↑  kazinform 9. januar 2017. Kazakh crooner to join China's I Am a Singer reality show. Besøkt 15. februar 2017. (en)
5. 1 2  Shenzhen Daily 25. januar 2017. Overnight sensation: Dimash Kudaibergen Arkivert 16. februar 2017 på Wayback Machine.. Besøkt 15. februar 2017. (en)
6. ↑  gratenews 22. januar 2017. Singer 2017 – Episode 1: Kazakhstan’s Dimash gives jaw-dropping performance. Besøkt 15. februar 2017. (en)
7. ↑  P4 31. januar 2017. Hør den utrolige stemmen. Besøkt 19. februar 2017.
8. ↑  KazWorld.info 2. februar 2017. How Kazakh Singer Dimash Kudaibergenov Conquers The World. Besøkt 18. april 2017. (en)
9. ↑  KazWorld.info 16. april 2017. Dimash Kudaibergenov: I Am Already A Winner. Besøkt 18. april 2017. (en)
10. ↑  KazWorld.info 16. april 2017. Dimash Kudaibergen Took Second Place At The Singer-2017 In China. Besøkt 18. april 2017. (en)
11. ↑  The Astana Times 30. mars 2017. Dimash Kudaibergen wins Best Asian Singer in China’s Top Music Awards. Besøkt 18. april 2017.

* *Denne artikkelen bygger på «Dimaş Qūdaibergen» frå Wikipedia på bokmål, den 15. februar 2024.*